《松云庵次韵赠李方伯惟诚》
明代·白圻

山外楼台倚大荒，山中岁月静禅堂。诗从左辖吟西寺，酒向东邻过短墙。

古树寒云迷去辙，空阶夜雨对焚香。不须到处栽桃李，已有甘棠荫此方。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。